Lisa nr 1 
Kaitseväe ja Tallinna Tehnikaülikooli vahel sõlmitud 
sihtfinatseerimislepingu 1432-1 muutmiseks

Sihtfinantseerimislepingu nr 1432-1 muutmine 1432-2

Tartu	11.06.2025

Kaitsevägi, registrikood 70008641, asukohaga Juhkentali 58, 15007 Tallinn, keda esindab Kaitseväe põhimääruse ja Kaitseväe juhataja 09.10.2014 käskkirjaga nr 279 antud volituse alusel Kaitseväe Akadeemia (edaspidi KVA) ülem brigaadikindral Viktor Kalnitski
ja
Tallinna Tehnikaülikool (edaspidi TalTech), registrikood 74000323, asukohaga Ehitajate tee 5, 19086 Tallinn, keda esindab rektori 22.12.2016 käskkirja nr 186 alusel teadusprorektor
Erik Puura, leppisid kokku lepingu alljärgnevates muudatustes

1.	Muuta punkti 1.2 ja sõnastada järgmiselt: 
„1.2. Leping jõustub allkirjastamisest ja kehtib kuni lepingujärgsete kohustuste täitmiseni. Lepingu tegevuste abikõlblikkuse periood on lepingu allkirjastamisest kuni 30.09.2028.“.

2.	Asendada punktides 2.1. ja 3.1.1. sõnad „teadmussiirde doktorantuuri“ sõnadega „doktorant-nooremteaduri“. 

3.	Muuta punkte 3.1.2. ja 3.1.3. ning sõnastada järgmiselt: 
„3.1.2. immatrikuleerib positiivse vastuvõtuotsuse korral doktorant-nooremteaduri (edaspidi doktorant) nominaalajaga 48 kuud ja sõlmib temaga töölepingu vastavalt TalTechi doktorantuuri eeskirjale; 
3.1.3.	lepib doktorandiga kokku individuaalse õppe- ja teadustöö kava;”. 

4.	Asendada lepingus alates punktist 3.1.4. läbivalt sõnad „teadmussiirde doktorant“ sõnaga „doktorant“ vastavas käändes. 

5.	Muuta punkti 3.2.1.1. ja sõnastada järgmiselt: 
„sõlmib doktorandiga töölepingu;“.

6.	Muuta punkte 4.1. ja 4.2 ja sõnastada järgmiselt: 
„4.1. Õppekava: Tehnikateadused, elektroenergeetika ja mehhatroonika eriala.
4.2. Doktoritöö teema: Taktikaline energialahendus tuleviku lahinguvälja tagamiseks.“.

7.	Muuta punkte 5.3. ja 5.4. ning sõnastada järgmiselt: 
„5.3. Doktorandi edasijõudmist kontrollitakse atesteerimisel, mis toimub üldjuhul üks kord aastas ning vastavalt TalTechi doktorantuuri eeskirjas sätestatule. 
5.4. Doktorandi nominaalne õppeaeg on vastavalt tema individuaalsele õppe- ja teadustöö kavale 48 kuud alates immatrikuleerimise kuust. Individuaalse õppe- ja teadustöö kava muudatused peavad heaks kiitma mõlemad pooled.“. 

8.	Muuta punkti 6.2. ja sõnastada järgmiselt: 
„6.2. Toetusest kaetavateks abikõlblikeks kuludeks on doktorandi tööjõukulu, mis baseerub 0,9 hõivele vastaval brutopalgal suuruses 4050 EUR ning sellest arvestatud tööjõumaksudel, millest on maha arvestatud riikliku doktorandi töötasu toetusega kaetud osa. Samuti on toetusest kaetavateks abikõlblikeks kuludeks uurimissuunaga seotud teadustöö stipendiumid, doktorandi juhendamisega seotud kulud; teadustööks vajalike materjalide ja väikevahendite kulud; uurimissuunaga seotud lähetuskulud; teadustöö tulemuste publitseerimisega seotud kulud; teadussündmuste, seminaride, loengusarjade ja õppepäevade korraldamisega seotud kulud.“.

9.	Asendada punktis 6.8 lauseosa „hiljemalt 2 (kaks) kuud peale lepingu lõppemist“ lauseosagaga „hiljemalt 1 (üks) kuu peale lepingu lõppemist“. 

10.	Asendada punktis 7.5 lauseosa „sõlmib doktorandiga eraldi lepingu“ sõnadega „sõlmib doktorandiga eraldi autorilepingu“. 

11.	Tunnistada kehtetuks punkt 7.6.

12.	Jätta välja punkti 8.5. teine lause.

Tellija:	
	Töövõtja:	
[ allkirjastatud digitaalselt ]
		[ allkirjastatud digitaalselt ]
	
Viktor Kalnitski
Brigaadikindral		Erik Puura
Teadusprorektor	
Kaitseväe Akadeemia ülem